Η επίδραση της εξωτερικής ακτινοθεραπείας στις πρωτεΐνες οξείας φάσης φλεγμονής (Π.Ο.Φ.) σε ασθενείς με καρκίνο πνεύμονα και λάρυγγα.:
Creators: name: Μέμτσα, Πηνελόπη-Θεοπίστη Ιωάννη
Publisher: name: Aristotle University of Thessaloniki
Year: 2014
Subjects: πρωτεΐνες οξείας φάσης
ακτινοθεραπεία
καρκίνος πνεύμονα
acute phase proteins
radiation therapy
lung cancer

description: Εισαγωγή: Οι πρωτεΐνες οξείας φάσης φλεγμονής συμμετέχουν στην ανοσολογική απάντηση του οργανισμού και αποτελούν μέρος της φυσικής ανοσίας ως απάντηση στη φλεγμονή. Η συσχέτιση των πρωτεϊνών οξείας φάσεως με την εμφάνιση καρκίνου έχει πλέον εδραιωθεί ενώ πλήθος μελετών έχουν γίνει για να ανακαλύψουν το πώς αυτές οι πρωτεΐνες επιδρούν στην παθογένεια του καρκίνου και κατά πόσο μπορούν να χρησιμοποιηθούν σαν διαγνωστικός δείκτης για την εμφάνισή του. Σκοπός: Σκοπός αυτής της μελέτης είναι να μελετηθεί εάν υπάρχει διαφορά στις μετρώμενες τιμές των πρωτεϊνών οξείας φάσης φλεγμονής (Π.Ο.Φ.) ανάμεσα σε υγιείς και πάσχοντες από καρκίνο λάρυγγα και πνεύμονα, να βρεθεί εάν υπάρχει διαφορά στις τιμές των πρωτεϊνών αυτών πριν και μετά την ολοκλήρωση της ακτινοθεραπείας και να μελετηθεί εάν υπάρχει συσχέτιση της μεταβολής των πρωτεϊνών με την εμφάνιση ή όχι ακτινικής πνευμονίτιδας ή οισοφαγίτιδας. Μέθοδοι: Στην μελέτη συμμετείχαν ασθενείς με καρκίνο λάρυγγα και πνεύμονα που υποβάλλονταν σε εξωτερική ακτινοθεραπεία και υγιείς εθελοντές. Μετρήθηκαν οι πρωτεΐνες CRP, HsCRP, ινωδογόνο, αλβουμίνη, σερουλοπλασμίνη, LDH, ουρικό οξύ και φερριτίνη στην αρχή και στο τέλος της ακτινοθεραπείας. Η μέτρηση των πρωτεϊνών έγινε με την ενζυμική- χρωματομετρική μέθοδο. Αποτελέσματα: Συνολικά μετρήθηκαν 17 ασθενείς και 21 υγιείς. Οι ασθενείς είχαν στατιστικώς σημαντικά υψηλότερα επίπεδα ινωδογόνου, φερριτίνης, αλβουμίνης και σερουλοπλασμίνης με p&lt;0,05, ενώ υπήρχε τάση και στα επίπεδα CRP και HsCRP με p=0,07. Επίσης, δεν υπήρχε στατιστικά σημαντική διαφορά στα επίπεδα των πρωτεϊνών πριν και μετά την ακτινοθεραπεία με p&gt;0,05. Το ινωδογόνο φάνηκε να έχει ισχυρή συσχέτιση με την εμφάνιση ακτινικής πνευμονίτιδας με p=0,05 , η αλβουμίνη φάνηκε να έχει προστατευτικό ρόλο στην εμφάνιση οισοφαγίτιδας (p= 0,01), ενώ το ουρικό οξύ εμφάνισε τάση συσχέτισης (p=0,07) με ακτινική πνευμονίτιδα και η CRP και HsCRP με την εμφάνιση ακτινικής οισοφαγίτιδας (p=0,08). Συμπεράσματα: Παρά την ραγδαία και συνεχή ανάπτυξη διαγνωστικών και θεραπευτικών μεθόδων για την έγκαιρη διάγνωση και αντιμετώπιση του καρκίνου, δεν υπάρχει ένα τεστ με αυξημένη ευαισθησία και ειδικότητα για τους ασθενείς με καρκίνο κεφαλής και τραχήλου το οποίο να βοηθάει στην έγκαιρη διάγνωση και στην παρακολούθηση της πορείας της νόσου. Η παρούσα μελέτη προσπάθησε να καλύψει αυτό το κενό, υποδεικνύοντας μία τάση, παρά το μικρό μέγεθος δείγματος, για αύξηση ορισμένων πρωτεϊνών σε ασθενείς με καρκίνο, αλλά χρειάζονται μεγάλες πολυκεντρικές μελέτες με μεγαλύτερο όγκο ασθενών για να μπορέσουμε να καταλήξουμε σε ασφαλή αποτελέσματα.
description: Background: The acute phase inflammatory proteins are involved in the immune response of the organism and are part of the innate immune response to inflammation. The association of acute phase proteins in cancer is now well established and many studies have been done to discover how these proteins influence the pathogenesis of cancer and whether they can be used as a diagnostic marker for its appearance. Objective: The purpose of this study is to investigate whether there is a difference in the measured values of the acute phase proteins between patients with cancer of larynx and lung and healthy volunteers, to find if there is a difference in the prices of these proteins before and after the completion of radiation therapy and to study if there is a correlation of the change of these proteins with the development of radial pneumonitis or esophagitis. Methods: This study involved patients with larynx cancer and lung cancer undergoing external beam radiotherapy and healthy volunteers. The proteins that were measured were CRP, HsCRP, fibrinogen, albumin, ceruloplasmin, LDH, uric acid and ferritin at the beginning and end of radiotherapy. The measurement of the proteins was performed with the enzymatic- colorimetric method. Results: A total of 17 patients and 21 healthy were recruited. Patients had statistically significantly higher levels of fibrinogen, ferritin, albumin and ceruloplasmin with p &lt;0, 05, while there was a tension at the levels of CRP and HsCRP with p = 0, 07. Also, there was no statistically significant difference in the levels of the proteins before and after radiation with p&gt; 0, 05. Fibrinogen appear to have a strong correlation with the occurrence of radial pneumonitis with p = 0, 05, albumin appeared to have a protective role in the appearance of esophagitis (p=0,01), while uric acid showed a trend of correlation (p = 0, 07) with radial pneumonitis and CRP and HsCRP show a trend of correlation with radial esophagitis (p = 0, 08). Conclusions: Despite the rapid and continuous development of diagnostic and therapeutic methods for early diagnosis and treatment of cancer, there is not available a test with high sensitivity and specificity for patients with head and neck cancer, which can help in the early diagnosis and monitoring of the disease progression. The present study aimed to fill this gap, indicating a trend of increase in certain proteins in cancer patients, but there is a need of large multicentre studies with a larger volume of patients so as to be able to reach safe conclusions.